**Muhu valla 2023 eelarve 2.lugemisele**

**SELETUSKIRI**

PÕHITEGEVUSE TULUD:

**Maksud ( kood 30) suurenevad 92 345 eurot.**

Eelarvesse lisatakse tulumaksu summas **92 345** eurot. Tulumaksu arvestuse aluseks on +7% eelmise aasta tulumaksu tegelikule laekumisele. 2022.a tegelik tulumaksu laekumine oli 2 331 998 eurot. Lisame +7%, mille tulemusena 2023 eeldatav tulumaks on 2 495 238 eurot.

Esimesel lugemisel oli tulumaks 2 402 893 eurot. Vallavalitsuse ettepanek.

**Tulud kaupade ja teenuste müügist (kood 32) suurenevad 7 484 eurot.**

1. Kultuurikomisjoni poolt kinnitatud ettepanek muuseumi piletitulude suurenemine **5 834** eurot seoses piletihindade tõusuga.
2. Vallavalitsuse ettepanek on suurendada **1 000** eurot Sinilinnu elamu korterite üüritulusid seoses lisandunud korteri välja üürimisega valla kasutuses olnud korteri arvelt.
3. Vallavalitsuse ettepanek lisada Liiva Raamatukogu tuludesse **650** eurot postipunkti teenuste eest. Kehtiv kokkulepe on sel aastal 5 kuuks ja ühe kuu saadav tulu Eesti Postilt on umbes 130 eurot.

**Saadavad toetused (kood 35) suurenevad 91 491 eurot.**

1. Eelarvesse lisatakse riigi poolt saadavate toetustena **84 811** eurot. Riigipoolne toetusfond suureneb 83 419 eurot ja tasandusfond 1392 eurot. Toetusfondi suurim eraldus on pikaajalise hoolduse korralduse toetus summas 79 567 eurot, lisaks suureneb teedele antav toetus 3 712 eurot, muude toetuste muutused on väiksemad.
2. Toetuste osa väheneb **-2 770** eurot, algselt oli eelarves valimiste läbiviimiseks eelarvestatud suurem summa, so 7 160 eurot. Nüüdseks on selgunud, et valimisteks antav toetus on 4 390 eurot.
3. Muuseumi eelarvesse lisatakse kultuurikomisjoni ettepanekul raamatu trükkimiseks saadav projektitoetus **4 000** eurot.
4. Vallavalitsuse ettepanek- lisada raamatukogude eelarvesse toetustena saadavad raamatud. Liiva Raamatukogu eelarvesse lisatakse toetusena 255 eurot ja Hellamaa Raamatukogule 195 eurot. Kokku lisatakse **450** eurot.
5. Riigipoolne nn „katuseraha“ toetus Muhu Vabatahtlikule Päästekomandole **5 000** eurot.

**Põhitegevuse tulud kokku suurenevad +191 320 eurot.**

PÕHITEGEVUSE KULUD:

 **Antavad toetused (kood 41) vähenevad -1 552 eurot.**

1. Eelarvet vähendatakse riikliku toimetuleku tegevusalal **-1 552** eurot seoses riigipoolse toetusfondi summa vähenemisega.

**Tööjõukulud (kood 50) suurenevad 609 eurot.**

1. Vallavalitsuse ettepanekul vähendatakse valimistega seotud palgakulusid **-2 954** eurot seoses selgunud valimisteks saadava riigipoolse toetuse summaga.
2. Eelarvesse lisatakse vallavalitsuse ettepanekul Liiva Raamatukogu palgakuludesse **536** eurot postipunkti lisatööde eest, mille katteks on saadavad tulud Eesti Postilt.
3. Tegevusala Põhikool riik eelarvet suurendatakse vallavalitsuse ettepanekul **3 027** eurot. Tegemist on asjaoluga, kus esimesel lugemisel oli eelarvesse lisaks 2023 riigi toetusfondile lisatud oletatav 2022 kasutamata jääk summas 33 000 eurot. Tegelik kasutamata jääk 2022 aasta lõpuks oli 26 027 eurot, mistõttu eelarve väheneb -6 973 eurot. Riigipoolne eraldus tõhustatud ja eritoe (HEV) tegevuskuludeks on 2023.aastal 29 700 eurot. Seda tohib kasutada tugiisikute palkadeks, mistõttu sellest summast lisatakse 10 000 eurot tööjõukuludesse. Arvutus 10 000-6 973=3 027 eurot. Kate toetusfondi eraldus.

**Majandamiskulud (kood 55) suurenevad 130 500 eurot.**

1. Eelarvesse lisatakse vallavalitsuse ettepanekul vallavalitsuse eelarvesse **10 210** eurot Muhu Majas valla kommunaalkulude ja soetuste katteks, samuti vajab kulusid ka vana vallamaja (min. elekter, välisilme, heakord) ja **3 500** eurot muude administreerimiskulude katteks lähtudes eelmise 2022 aasta tegelikest kuludest (programmid, IT). Kate tulumaksu laekumine.
2. Vallavalitsuse ettepanekul suurendatakse majanduskulusid **184** eurot seoses selgunud toetuse summaga.
3. Vallavalitsuse ettepanekul lisatakse Päästeteenuste majanduskuludesse **5 000** eurot Muhu Vabatahtlike Päästekomando garaaži ja sissesõidutee remondiks. Kate riigipoolne toetus.
4. Eelarvesse lisatakse tegevusalale Maanteetransport ehk valla teedele riigilt saadav toetus

**3 712** eurot. Kate riigipoolne toetus.

1. Eelarvesse lisatakse vallavalitsuse ettepanekul elamumajanduse arendamise tegevusalale **1 000** eurot kinnistute majandamiskuludeks. Tegemist on Sinilinnu korterite elektri- jm majanduskuludega, mis lähtuvalt 2022 aastast on suuremad, kui esimesel lugemisel eelarvestatud. Kate põhitegevuse tuludesse lisatud üüritulu.
2. Eelarvesse lisatakse vallavalitsuse ettepanekul tegevusalale sporditegevus kohamaksude tasumiseks **981** eurot. Osalevate laste arv suurenes. Kate tulumaksu laekumine.
3. Eelarvesse lisatakse hariduskomisjoni ettepanekul noortekeskuse tegevusala majanduskuludesse **13 700** eurot. Tegemist on Saaremaa valla jätkuva Noorteinfo projektiga, kate raha jääk. Projekti tulud laekusid aastal 2021.
4. Eelarvesse lisatakse vallavalitsuse ettepanekul Liiva Raamatukogu majanduskuludesse **255** eurot toetusena saadavate raamatute kulude katteks. Kate saadav toetus.
5. Eelarvesse lisatakse vallavalitsuse ettepanekul Hellamaa Raamatukogu majanduskuludesse toetusena saadavad raamatud summas **195** eurot. Kate saadav toetus.
6. Eelarvesse lisatakse kultuurikomisjoni ettepanekul Hellamaa Külakeskuse majanduskuludesse **500** eurot sõiduauto hüvitiste kulude katteks. Kate raha jääk.
7. Eelarvesse lisatakse kultuurikomisjoni ettepanekul Muuseumi majanduskuludesse **6 000** eurot. Uurimis-ja arendustööde kuludesse lisatakse 4500 eurot raamatu trükkimisega seotud kulud ja kinnistute majandamiskuludele lisatakse 1500 eurot. Katteks on saadav projektitoetus 4000 eurot ja põhivarade soetamise arvelt ümberkanne majanduskuludele 2000 eurot.
8. Eelarvesse lisatakse vallavalitsuse ettepanekul lasteaia kohamaksude tasumiseks teistele KOV-dele **1 254** eurot. Tegemist on Orissaare Lasteaia kohamaksu kallinemisega 105,82 eurot. Kohamaksu suurus ühele lapsele on 462,82 eurot. Kate tulumaksu laekumine.
9. Tegevusala Põhikool riik eelarvet vähendatakse vallavalitsuse ettepanekul **-10 000** eurot. Riigipoolne eraldus tõhustatud ja eritoe (HEV) tegevuskuludeks on 2023.aastal 29 700 eurot. Seda tohib kasutada tugiisikute palkadeks, mistõttu sellest summast lisatakse 10 000 eurot tööjõukuludesse.
10. Eelarvesse lisatakse vallavalitsuse ettepanekul gümnaasiumide kohamaksudeks **2 283** eurot seoses õpilaste arvu suurenemisega. Gümnaasiumide kohamaks on fikseeritud riigi poolt, mis on 99 eurot kuus õpilase kohta. Muhu valla õpilased on registreeritud järgmistes gümnaasiumides: 6 õpilast Orissaare Gümnaasiumis, 1 Saku Gümnaasiumis ja 1 Tallinna Munitsipaalgümnaasiumis. Kate tulumaksu laekumine.
11. Eelarvesse lisatakse noorte huvitegevus riik majanduskulude alla **666** eurot, mille katteks on teotusfondi poolt eralduse suurenemine.
12. Eelarvesse lisatakse vallavalitsuse ettepanekul noorte huvitegevus vald alla muusika-ja spordikooli kohamaksude tasumiseks Saaremaa vallale **11 493** eurot. Orissaare Muusikakooli kohamaks ühele õpilasele on 275,93 eurot ja Saaremaa Spordikooli kohamaks ühele õpilasele on 129,59 eurot. Muusikakoolis õpib 21 last ja Spordikoolis 2 last. Kogukulu 2023 kalendriaastaks on 72 645 eurot. Esimesel lugemisel oli eelarvestatud 61 152 eurot. Kate tulumaksu laekumine.
13. Eelarvesse lisatakse toetusfondi eraldus pikaajalise hoolduse korraldamiseks **79 567** eurot tegevusalale muu eakate sotsiaalhoolekandeasutused sotsiaalteenuste alla. Tegemist riigipoolse toetusega hooldekodu kohamaksude tasumiseks

**Põhitegevuse kulud kokku suurenevad -129 557 eurot.**

**Põhitegevuse tulem suureneb + 61 763 eurot.**

**Investeerimistegevuse parandused kokku -185 563 eurot**

1. Kultuurikomisjoni ettepanekul tehakse Muuseumi investeeringute ümberkanne muuseumi põhitegevuse majanduskuludele summas **2 000** eurot.
2. Eelarvesse lisatakse vallavalitsuse ettepanekul tagasimakstavate laenuintresside muutus, seoses Euribori tõusuga. Laenuintresside tasumiseks lisatakse **-18 783** eurot. Kate tulumaksu arvelt.
3. Eelarvesse lisatakse vallavalitsuse ettepanekul Muhu Põhikooli ventilatsiooni 1.etapi ümberehituseks **-168 780** eurot.

**Finantseerimistegevuse parandused kokku 95 204 eurot**

1. Eelarvesse lisatakse vallavalitsuse ettepanekul uue võetava laenu tagasimakseteks **-10 000** eurot ja väheneb Swedbank ASi laenu põhiosa tagasimakse summas + **5 204** eurot.
2. Eelarvesse lisatakse vallavalitsuse ettepanekul **+100 000** eurot uue laenu võtmiseks

Kokku muutub tegevusala valitsussektori võla teenindamine **-13 579** eurot.

**Raha jäägi muutus 2.lugemisega -28 596 eurot.**

**Kinnitatud 2023. aasta eelarve suureneb eelarve 2.lugemisega 319 916 eurot ja koondeelarve maht on seejärel 4 379 085 eurot.**

**Lisad**

Lisa 1 Koondeelarve 2023

Koostas

Liia Saaremäel